laion/Wikipedia-Exotic huggingface dataset:
קונפינה

קונפינה (באיטלקית: Confine) הוא כפר הממוקם בסן מרינו. הוא שייך לקסטלי של קייזאנואובה. פירוש שמו באיטלקית, הוא "גבול". הכפר ממוקם בפינה הדרומית של המדינה, קרוב לגבול עם איטליה ולעיריות סן לאו ווורוצ'יו (אנ'). זהו אחד הכפרים הדרומיים ביותר שבסן מרינו. קייזאנואובה לוורוצ'יו יש מובלעת ששייכת למדינת אם (Exclave) שגובלת בסן לאו ובסן מרינו. ערך זה הוא קצרמר בנושא יישובים באירופה. אתם מוזמנים לתרום לוויקיפדיה ולהרחיב אותו.
גבעת בורובאן

גבעת בורובאן (באנגלית: Borovan Knoll; בבולגרית: Борованска могила) היא גבעה בחוף המערבי של מפרצון לינדבלאד, בחצי האי טריניטי, בחצי האי האנטארקטי שבאנטארקטיקה. גבעת בורובאן ממוקמת 1.85 קילומטרים מזרחית - דרום-מזרחית מגבעת דראגור. גבעת בורובאן ממוקמת 3.88 קילומטרים דרומית - דרום-מזרחית מנקודת אלמונד- נקודת אלמונד מהווה שלוחה של גבעת בורובאן. גובהה של גבעת בורובאן 878 מטרים מעל פני הים. הגבעה מופתה לראשונה בשנת 1996 על ידי סוקרים גרמניים ובריטיים. הגבעה נקראת על שם הכפר בורובאן שבצפון מערב בולגריה. תצלום לוויין של אזור הגבעה, תוך סימון אתרים נוספים באזור באתר copernix
ממלכת הוואי

ממלכת הוואי הייתה מדינה ריבונית שהוקמה בשנת 1795, כאשר הלוחם קמהאמהה הגדול מהאי הוואי ("האי הגדול"), שהיה אי עצמאי, כבש את האיים השכנים אוהאו, מאווי, מולוקאי ולאנאי ואיחד אותם תחת מלכותו. בשנת 1810 הצטרפו לממלכה גם קאואיי וניאיהאו. קמהאמהה הגדול איחד את הממלכה לראשונה לאחר סדרה של קרבות מהירים ועקובים מדם. הוא נעזר ביורד ים אנגלי בשם ג'ון יאנג ובנשק מערבי. במקום השיטה הפאודלית שנהגה באיים, הוקמה אז מלוכה חוקתית מודרנית לפי המודל המערבי. שנות קיומה של הממלכה עמדו בסימן היחלשות בכוחו של המלך, ומעבר סמכויות לממשלה נבחרת. החוקה של 1840 יצרה פרלמנט בן שני בתים. חוקות חדשות ב-1852, 1864 ושוב ב-1887 המשיכו במגמת הדמוקרטיזציה. שושלתו של קמהאמהה הגדול שלטה עד 1872, שנת מותו של קמהאמהה החמישי. הנסיכה ברניס פהואהי-בישופ סרבה לרשת ממנו את הכתר ועל כן הוכרזו בחירות למלוכה. שני מלכים נבחרים שלטו בממלכת הוואי בשנים הבאות. המלכה האחרונה ליליואוקלאני ניסתה לעקוף את חוקת 1887 ובתגובה ארגנו אנשי עסקים מארצות הברית הפיכה בהוואי ב-1893. כוחות צבא אמריקנים נחתו בהוואי במטרה המוצהרת להגן על חיי האמריקנים בממלכה. המלכה נעצרה ונכלאה והממלכה הוחלפה ברפובליקה. ממשלת הרפובליקה של הוואי, בראשות סנפורד באלארד דול, פעלה למען סיפוחה לארצות הברית. הסיפוח אושר בקונגרס האמריקני על שני בתיו ב-1898, והוואי הייתה לטריטוריה אמריקנית. סיפוח הוואי מוזכר רבות כראיה להיותה של ארצות הברית בעלת שאיפות אימפריאליסטיות. מדיה וקבצים בנושא ממלכת הוואי בוויקישיתוף ערך זה הוא קצרמר בנושא הוואי ובנושא היסטוריה. אתם מוזמנים לתרום לוויקיפדיה ולהרחיב אותו.
סנטנדר בריטניה

סנטנדר בריטניה (באנגלית: Santander UK plc) היא בנק בריטי המספקת שירותים פיננסיים ונמצא בבעלות מלאה של קבוצה "סנטנדר" הספרדית. מטה החברה ממוקם בדרך יוסטון בלונדון. הבנק מבוסס על שלוש חברות בריטיות שנתנו שירותים בתחום vפיננסי. במהלך השנים 2004–2008 החברות נרכשו על ידי קבוצה "סנטנדר" הספרדית. הקמת הבנק הסתיימה בשנת 2010 כאשר נפתח הסניף הראשון במרכז לונדון. בהמשך סניפים אחרים עברו שינוי מיתוג ובסוף שנת 2010 פעלו מעל ל-1000 סניפים. בעקבות המיזוג הבנק נקלg למצב שברחובות מרכזיים של מספר ערי בריטניה היו מספר סניפים. כך למשל בפלימות היו ארבעה סניפים באותו רחוב במרחק של מאות מטרים. עד למרץ 2012 56 סניפים נסגרו בעקבות שינוי ארגוני ומיזוג. במהלך שנת 2012 היה ניסיון לרכוש סניפים נוספים מבנקים בריטים אך בסופו של דבר העסקה לא מומשה. בשנת 2011 הבנק סבל מרמת שרות ירודה במיוחד מעל ל-500 מיליון פאונד נשמרו לצורך מתן פיצוי ללקוחות. בשנת 2012 סוכם על מכירת שרות כרטיסי אשראי ממותגים לבתי עסק שונים לחברת NewDay. העסקה נחתמה במאי 2013. בשנת 2014 נשקלה הנפקה ראשונה לציבור שבסופו של דבר הוקפאה. בשנת 2019 הוחלט על סגירת 140 ובשנת 2021 נסגרו עוד 111 סניפים. בנק סנטנדר בריטניה נותן מגוון רחש של שירותים פיננסיים ללקוחות לרבות משכנתה. כל הפעילות מבוצעת בגבולות בריטניה ורק כ-1% מבוצע מחוץ לגבולות המדינה. באופן מסורתי בנק נותן חסות לקבוצת McLaren של תחרויות פורמולה 1 ותחרויות גרנד פרי בריטניה. מדיה וקבצים בנושא סנטנדר בריטניה בוויקישיתוף אתר האינטרנט הרשמי של סנטנדר בריטניה (הממלכה המאוחדת) סנטנדר בריטניה, ברשת החברתית פייסבוק סנטנדר בריטניה, ברשת החברתית אקס (טוויטר) Is Santander Britain's worst bank?, the Guardian, ‏2011-02-26 (באנגלית)
הדיוויזיה ה-75 (ארצות הברית)

הדיוויזיה ה-75 (באנגלית: 75th Infantry Division) היא דיוויזיה של צבא ארצות הברית שלחמה במלחמת העולם השנייה. הדיוויזיה הוקמה ב-15 באפריל 1943, והיא כללה את הרגימנטים ה-289, ה-290 וה-291. לאחר תמרונים רבים הגיעה הדיוויזיה לבריטניה בנובמבר 1944 ולצרפת בדצמבר 1944. הדיוויזיה הייתה באיווט בפיקודו של מייג'ור-גנרל פיי פריקט כאשר פרצה מתקפת הארדנים. ב-23 בדצמבר הגיעה הדיוויזיה לחזית כדי להילחם על ה-Ourthe. האמריקנים נאלצו להילחם ביחידות ורמאכט ו-ואפן אס אס חזקות כמו גם בחורף הקשה. ב-5 בינואר 1945 התפתחו קרבות סביב גרנדמניל במנהאי. לאחר מכן, הדיוויזיה נפרסה עם הדיוויזיה המוטסת ה-82 על הסאלם, וב-17 בינואר נכבשה וילסלם. לאחר מכן נערכו קרבות נוספים בצרפת עם ארמיית הפאנצר השישית, וקולמר שוחררה בתחילת פברואר. הדיוויזיה הגיעה אל נהר הריין ב-7 בפברואר. לאחר תקופת התאוששות קצרה של הדיוויזיה, היא קיבלה הוראה לעבור להולנד להצטרף לדיוויזיה המוטסת הבריטית ה-6 על המז. בין ה-13 ל-23 במרץ פעלה דיוויזיית הרגלים ה-75 בין וזל להומבורג כדי להדוף התקפות נגד גרמניות. ב-24 במרץ חצתה הדיוויזיה את הריין עם דיוויזיית הרגלים ה-79 ודיוויזיית הרגלים ה-30. עובדי כפייה רבים שוחררו במהלך הלחימה במערב גרמניה. אחר כך הם התקדמו לריינלנד-פפאלץ, שם בסוף מרץ טוהרה הרדוואלד מחילות האויב. ב-1 באפריל חצתה הדיוויזיה את תעלת דורטמונד-אמס, ולאחר מכן שוחררה דורטמונד יחד עם דיוויזיית הרגלים ה-95. ב-13 באפריל השתלטו חיילים מהדיוויזיה על הרדק, ולאחר מכן הועברו לברמבואר כדי להישאר שם כיחידת עתודה. לאחר מכן הדיוויזיה עסקה בפעולות שמירה ואבטחה בווסטפאליה עד שהמלחמה הסתיימה ב-8 במאי. הדיוויזיה הוצבה זמנית בוורדוהל לפני שחזרה לארצות הברית בנובמבר והושבתה שם. במהלך המלחמה נהרגו 817 חיילי הדיוויזיה ו-3314 נפצעו. בשנת 1952 הופעלה הדיוויזיה מחדש בטקסס, וכללה יחידות של דיוויזיית השריון ה-22 מהמילואים המאורגנים של הצבא שפורקה, אולם היא הושבתה שוב ב-1957. מאז 1993, מסורת הדיוויזיה נמשכת על ידי חטיבה 75 (תמיכה בהכשרה). במהלך השינוי של צבא ארצות הברית, היא פעילה כעת כיחידת אימון ואספקה. הדיוויזיה ה-75 באתר lonesentry
חיסול ראשון

חיסול ראשון (באנגלית: First Kill) היא סדרת טלוויזיה אמריקאית על-טבעית שנוצרה על ידי ויקטוריה שוואב. הסדרה מבוססת על סיפור קצר מאת שוואב בעל אותו השם. שרה קתרין הוק - ג'ולייט פיירמונט אימני לואיס - קליופ "קאל" ברנס אליזבת מיטשל - מרגוט אובין וייז - טליה ג'ייסון רוברט - בתור ג'ק גרייסי דיז'ני - אלינור וויל סוונסון - סבסטיאן פיליפ מולינגס ג'וניור - תיאו דומיניק גודמן - אפולו דילן מקנמרה - אוליבר MK xyz - טס ג'ונאס דילן אלן - בן רוברטו מנדז - נואה ב-15 באוקטובר 2020, אישרה נטפליקס להפקת הסדרה להפיק סדרה המורכבת משמונה פרקים באורך שעה. הסדרה נוצרה על ידי ויקטוריה שוואב שהפיקה גם היא לצד פלישיה ד. הנדרסון, אמה רוברטס וקראה פרייס. הסדרה מבוססת על סיפורה הקצר של שוואב בעל אותו השם. שוואב והנדרסון יכתבו יחד את הפרקים. "Belletrist Productions" היא חברת ההפקה המעורבת בהפקת הסדרה. ב-21 באפריל 2021 פורסם שהבמאי ג'ט וילקינסון אמור לביים את שני הפרקים הראשונים של הסדרה. הסדרה עלתה לאקרנים ב-10 ביוני 2022. ב-10 במרץ 2021, שרה קתרין הוק ואימני לואיס לוהקו לתפקידים ראשיים. ב-27 במאי 2021, לוהקו אליזבת מיטשל, אובין וייז, ג'ייסון רוברט מור, גרייסי דיז'ני, וויל סוונסון, פיליפ מולינגס ג'וניור, דומיניק גודמן, דילן מקנמרה, MK xyz, ג'ונאס דילן אלן ורוברטו מנדז. הצילומים היו אמורים להתחיל בסוף 2021 בסוואנה בג'ורג'יה. אתר האינטרנט הרשמי של חיסול ראשון (בשפות מרובות) "חיסול ראשון", במסד הנתונים הקולנועיים IMDb (באנגלית) "חיסול ראשון", באתר נטפליקס "חיסול ראשון", באתר Rotten Tomatoes (באנגלית) "חיסול ראשון", באתר Metacritic (באנגלית) "חיסול ראשון", במסד הנתונים הקולנועיים KinoPoisk (ברוסית) Hatchett, Keisha (5 במאי 2022). "First Kill Lands Release Date at Netflix — Get First Look at YA Vampire Series". TVLine. נבדק ב-12 במאי 2022. {{cite web}}: (עזרה) Petski, Denise (15 באוקטובר 2020). "Emma Roberts To Produce YA Vampire Series 'First Kill' At Netflix". Deadline Hollywood. נבדק ב-25 באוקטובר 2020. {{cite web}}: (עזרה) Otterson, Joe (15 באוקטובר 2020). "Emma Roberts to Produce Series Adaptation of YA Vampire Short Story 'First Kill' at Netflix". Variety. נבדק ב-25 באוקטובר 2020. {{cite web}}: (עזרה) Porter, Rick (15 באוקטובר 2020). "Emma Roberts to Produce YA Vampire Drama for Netflix". The Hollywood Reporter. נבדק ב-25 באוקטובר 2020. {{cite web}}: (עזרה) Petski, Denise (21 באפריל 2021). "Jet Wilkinson To Direct First Two Episodes Of Netflix's YA Vampire Series 'First Kill'". Deadline Hollywood. נבדק ב-21 באפריל 2021. {{cite web}}: (עזרה) Andreeva, Nellie (10 במרץ 2021). "Sarah Catherine Hook & Imani Lewis To Headline Netflix's YA Vampire Series 'First Kill'". Deadline Hollywood. נבדק ב-10 במרץ 2021. {{cite web}}: (עזרה) Petski, Denise (27 במאי 2021). "'First Kill': Netflix's YA Vampire Drama Series Sets Full Cast". Deadline Hollywood. נבדק ב-27 במאי 2021. {{cite web}}: (עזרה)
מסטרסון

האם התכוונתם ל... דני מסטרסון – תקליטן ושחקן אמריקאי כריסטופר מסטרסון – שחקן אמריקאי מרי סטיוארט מסטרסון – שחקנית ובמאית אמריקאית
Niet Molotoff

Niet Molotoff (ידוע גם בשם Njet Molotoff) הוא שיר תעמולה פיני שהולחן במלחמת העולם השנייה כדי להגחיך את הפולשים הסובייטים. השיר הולחן על ידי מאטי יורבה ונכתב על ידי טאטו פקרינן. יורבה הקליט את השיר לראשונה בשנת 1942 עם להקת Kristalli-Tanssiorkester בניצוחו של ז'ורז' דה גודזיסקי ובליוויו התזמורתי של רוברט פון אסן. השיר צוחק על ויאצ'סלב מולוטוב, שר החוץ הסובייטי שחתם על הסכם ריבנטרופ-מולוטוב ומשווה אותו לניקולאי בובריקוב, פקיד צאר שנרצח על ניסיונותיו להנהיג מדיניות רוסיפיקציה בפינלנד. השיר משמיץ את מולוטוב על כך ש"שיקר יותר מבובריקוב עצמו" בתגובה להצדקות של מולוטוב לפלישה, בעוד שאר השיר לועג לציפיות הסובייטיות לכיבוש וליוסיף סטלין "ושרלטנים אחרים". השיר הוקלט מחדש על ידי להקת Solistiyhtye Suomi בתור Njet Molotoff בשנת 1989. השיר זכה לפופולריות מחודשת במהלך הפלישה הרוסית לאוקראינה בשל הדמיון במצב שתי המדינות. גם פינלנד וגם אוקראינה למרות נחיתותן המספרית והצבאית הצליחו להדוף את הכוחות הרוסיים/סובייטים ולהגן על שטחן. נכתבה גרסת כיסוי באוקראינית עם התאמה למצב האוקראיני בשם "Njet Vladimir" על שם ולדימיר פוטין. Säkkijärven polkka Jäger March "Njet, Molotoff!" - Finnish Winter War Song, סרטון באתר יוטיוב "Njet Vladimir!" - Ukraine war song, סרטון באתר יוטיוב הפינים ככל הנראה ראו בעיר יישוב פיני לכל דבר ועניין, והיא אף הייתה תחת שליטה פינית בין 1941-1944 ובעלת שם פיני שונה משמה הרוסי, אף שמעשה לא הייתה חלק מקרליה, חבל הארץ הפיני שנכבש לבסוף על ידי ברית המועצות ונמצא בשליטת רוסיה כיום. "Fono.fi - Äänitetietokanta". www.fono.fi. (בפינית) "Molotohvin koktaili". Artie Music. (בפינית) Забытая война: 200 лет назад Финляндию присоединили к России
מיכאל קרוג

מיכאל ולדימירוביץ' וורוביוב (ברוסית: Михаил Владимирович Воробьёв; נולד ב-7 באפריל 1962, ידוע יותר כ- מיכאל קרוג) היה זמר-יוצר (בארד), ומשורר סובייטי ורוסי. הוא היה המחבר והמבצע של שירים בז'אנר "שאנסון רוסי", אחד הנציגים הפופולריים ביותר של ז'אנר זה. המעריצים כינו אותו "מלך השאנסון הרוסי". קרוג הוא המחבר והמבצע של השיר הלירי "ולדימירסקי צנטרל" (רו'), שהפך לאחד היצירות המפורסמות ביותר של השאנסון הרוסי. בלילה שבין 30 ביוני ל-1 ביולי 2002, מיכאיל קרוג הותקף על ידי פולשים בביתו. עבריינים אלמונים נכנסו לבית וירו שתי יריות לעבר קרוג, ולאחר מכן קרוג איבד את הכרתו לזמן מה. לאחר התקיפה, הזמר נלקח לבית החולים העירוני של טבר, אולם למרות מאמצי הרופאים, מיכאיל קרוג מת בבוקר 1 ביולי. מדיה וקבצים בנושא מיכאל קרוג בוויקישיתוף מיכאל קרוג, סרטונים בערוץ היוטיוב מיכאל קרוג, במסד הנתונים הקולנועיים IMDb (באנגלית) מיכאל קרוג, באתר ספוטיפיי מיכאל קרוג, באתר Last.fm (באנגלית) מיכאל קרוג, באתר MusicBrainz (באנגלית) מיכאל קרוג, באתר Yandex.Music (ברוסית) מיכאל קרוג, באתר Discogs (באנגלית) Michael Krug: biography of the king of Russian chanson, en.birmiss.com Biography of Mikhail Krug ❤️ | Essay, en.home-task.com ערך זה הוא קצרמר בנושא מוזיקאים ובנושא רוסים. אתם מוזמנים לתרום לוויקיפדיה ולהרחיב אותו.
דיוויזיית התקיפה האווירית ההררית השביעית

דיוויזיית משמר התקיפה האווירית ההררית השביעית (ברוסית: гвардейская десантно-штурмовая дивизия‏ я-‏7) היא דיוויזיה מוטסת חלק מחיל הצנחנים של הכוחות המזוינים של הפדרציה הרוסית. הדיוויזיה הוקמה בגלגולה הראשון בדצמבר 1942 במהלך מלחמת העולם השנייה כחלק מארמיית המשמר הרביעית, ועם סיום המלחמה ביוני 1945 הפכה לדיוויזיית המשמר הרובאים ה-115. בגלגולה השני הוקמה הדיוויזיה השביעית מחדש בספטמבר 1948 על בסיס רגימנט המשמר הרובאים ה-322 ותחת פיקוד קורפוס המשמר המוטס השמיני. עם הקמתה הוצבה הדיוויזיה בקובנה, ליטא, ויחידות הבת שלה הוצבו במספר בסיסים בליטא בהם בקובנה מריאמפול וקלווריה. בשנת 1956 לקחו חלק יחידות הדיוויזיה במרד ההונגרי, הרגימנט המוצנח ה-108 נחת במנחת טוקול, דרום-מערבית לבודפשט, כבש אותו והשתלט על סוללות נגד-מטוסים שהוצבו שם. בימים שלאחר מכן לוחמים מהרגימנט לצד לוחמים מהרגימנט המוצנח ה-119 נכנסו לבודפשט ולקחו חלק בלחימה ברחובות העיר. בשנת 1968 יחידות הדיוויזיה לקחו חלק בפלישה הסובייטית לצ'כוסלובקיה כאשר הרגימנט ה-108 צוין לשבח על ביצוע מוצלח של מספר משימות קשות ומורכבות וכ-200 מחייליו עוטרו בעיטורים שונים. ב-1971 ו-1972 עוטרה הדיוויזיה במסדר הדגל האדום לכוחות המוצנחים ובמאי 1985 כחלק מחגיגות 40 השנים לניצחון ברית המועצות במלחמת העולם השנייה, עוטרה הדיוויזיה בעיטור הדגל האדום. עם פירוק ברית המועצות, הועברה הדיוויזיה באוגוסט 1993 מבסיסיה בליטא לתוך גבולות רוסיה כאשר מפקדתה נקבעה בנובורוסיסק ויחידות הבת שלה הוצבו בסביבתה, באנאפה, סטברופול וטמריוק. בשנים שלאחר פירוק ברית המועצות, יחידות הדיוויזיה היו מעורבות במספר עימותים, בהם מלחמת אבחזיה והלחימה בצפון הקווקז. ב-1997 רגימנט המשמר המוטס ה-97 פורק (בהמשך הוקם מחדש) ובדצמבר 2006 קיבלה הדיוויזיה את שמה הנוכחי "דיוויזיית משמר התקיפה האווירית ההררית השביעית", תוך כך שונה יעודה מיחידה מוצנחת לתקיפה אווירית (כלומר עם יכולת הטסה\הסקה). החל מ-2014 יחידות הדיוויזיה היו מעורבות במלחמה בדונבאס במזרח אוקראינה, באוגוסט הרגימנט ה-247 לקח חלק בקרב אילובייסק כחלק מהעימות. במהלך 2021 והתגברות המתיחות בין רוסיה לאוקראינה יחידות הדיוויזיה הוצבו באזור חצי האי קרים והרגימנט ה-97 הוקם מחדש, באותה שנה חטיבת משמר התקיפה האווירית ה-56 הועברה גם לחצי האי קרים והיא מתוכננת להפוך לרגימנט שיכנס תחת פיקוד הדיוויזיה. עם תחילת הפלישה הרוסית לאוקראינה, יחידות הדיוויזיה השתתפו בלחימה במזרח אוקראינה עם עדויות לאבידות רבות ופגיעה ביכולות הלחימה של הרגימנטים. מפקדת הדיוויזיה (נובורוסיסק) רגימנט התקיפה האווירית ה-97 רגימנט המשמר המוטס ה-108 רגימנט המשמר התקיפה האווירית ה-247 רגימנט המשמר התקיפה האווירית ה-56 רגימנט המשמר הארטילרי ה-1141 רגימנט ההגנה האווירית השלישי טייסת התובלה הצבאית האווירית ה-185 פירוט כוחות הדיוויזיה לאורך השנים באתר ww2.dk. ‏Russian Airborne Forces create airmobile units, ‏13 באפריל 2021, ‏ArmyRecognition.com.
האיסור לקצור פאת השדה

האיסור לקצור פאת השדה הוא מצוות לא תעשה מתרי"ג מצוות האוסרת לקצור את כל השדה או המטע. איסור זה הוא לאו הניתק לעשה, ואם הבעלים עבר וקצר את שדהו עליו לקיים את המצווה להשאיר ממנו חלק לעניים. מצווה זו נזכרה בתורה בשני מקומות: בפרשת קדושים: וּבְקֻצְרְכֶם אֶת קְצִיר אַרְצְכֶם לֹא תְכַלֶּה פְּאַת שָׂדְךָ לִקְצֹר וְלֶקֶט קְצִירְךָ לֹא תְלַקֵּט: — ספר ויקרא, פרק י"ט, פסוק ט' וכן בפרשת אמור באמצע תיאור המועדים: וּבְקֻצְרְכֶם אֶת קְצִיר אַרְצְכֶם לֹא-תְכַלֶּה פְּאַת שָׂדְךָ בְּקֻצְרֶךָ — ספר ויקרא, פרק כ"ג, פסוק כ"ב הקוצר את כל שדהו ולא משאיר אפילו שבולת אחת - עובר על האיסור. האיסור נוהג גם בעצים ולא רק בתבואת שדה. גם אם בעל השדה הוא עני - אסור לו לקצור את כל השדה. לאו זה הוא לאו שניתק לעשה, כלומר במקרה שבעל השדה לא השאיר פאה בסוף שדהו, צריך לתת לעניים מהתבואה שכבר קצר. ובתלמוד נחלקו עד מתי יכול להפריש: ”מצות פאה להפריש מן הקמה, לא הפריש מן הקמה - מפריש מן העומרים, לא הפריש מן העומרים - מפריש מן הכרי עד שלא מרחו, מרחו - מעשר ונותן לו; משום ר' ישמעאל אמרו: אף מפריש מן העיסה ונותן לו” (תלמוד בבלי, מסכת בבא קמא, דף צ"ד, עמוד א') אין להניח פאה המשותפת לשני שדות, אפילו אם בשניהם גדל אותו סוג גידול, היות שהמצווה היא שיתוף העניים בכל שדה בפאה מיוחדת. גם אם השדות צמודים אבל יש ביניהם נחל או שביל או דבר אחר שחוצץ כך שאינם נחרשים ונקצרים כאחד, הם נחשבים כשני שדות וצריך להניח פאה לכל שדה. אבל במטע של אילנות, שביל או נחל אינו מפריד את המטע לשני חלקים, כי הם נראים כאחד, ורק אם היה גדר בין שני החלקים צריך להשאיר פאה מכל חלק בפני עצמו. האיסור נועד לשמור את הפאה לעניים, ולכן במקום שבו לא נוהגים עניי ישראל לבוא לשדות כדי לקחת את הפאה - אין איסור לבעלים לקצור ולקחת את הפאה לעצמו: ”לעני ולגר תעזוב אותם - ולא לעורבים ולא לעטלפים”. לפי זה כתב הרמ"א שבימיו לא נוהגים להותיר פאה בשדה, כיוון שרוב העניים אינם יהודים. פאת השדה מתנות עניים הרב אליעזר מלמד‏, הלכות פאה, באתר פניני הלכה משנה תורה לרמב"ם, ספר זרעים, הלכות מתנות עניים, פרק א', הלכה ט"ו משנה תורה לרמב"ם, ספר זרעים, הלכות מתנות עניים, פרק א', הלכה ב' משנה תורה לרמב"ם, ספר זרעים, הלכות מתנות עניים, פרק א', הלכה ח' משנה תורה לרמב"ם, ספר זרעים, הלכות מתנות עניים, פרק ג', הלכות א'–ג'. משנה תורה לרמב"ם, ספר זרעים, הלכות מתנות עניים, פרק ג', הלכה י"ט תלמוד בבלי, מסכת חולין, דף קל"ד, עמוד ב' משנה תורה לרמב"ם, ספר זרעים, הלכות מתנות עניים, פרק א', הלכה י' שולחן ערוך, יורה דעה, סימן של"ב
PP

האם התכוונתם ל... PP (מחלקת סיבוכיות) – מחלקת הסיבוכיות של הבעיות הניתנות להכרעה הסתברותית בזמן פולינומי פיאניסימו – הוראת ביצוע מוזיקלית המורה לנגן בשקט מרבי. מסומן כ-. פוליפרופילן – פולימר תרמופלסטי, מכונה בקיצור PP המפלגה העממית – מפלגת הימין הראשית במערכת הפוליטית הספרדית, ידועה בראשי התיבות PP שרשרת פרוטון-פרוטון באסטרופיזיקה מכונה "שרשרת PP"
מסגד אחמד חאג'י קדירוב באבו גוש

מסגד אחמד חאגי' קדירוב שבאבו גוש הוא המסגד השני בגודלו בישראל, לאחר מסגד אל-אקצא. המסגד נבנה בסיוע ממשלת צ'צ'ניה תחת הנהגתו של רמזן קדירוב, שראה בהקמה המשותפת של המסגד הזדמנות היסטורית לחדש את הקשרים בין הצ'צ'נים לבין תושבי אבו גוש, שנותקו 500 שנה קודם לכן. המסגד נחנך בשנת 2014 ונקרא על שם אחמד קדירוב, והוא מכונה גם המסגד הצ'צ'ני. המסגד נחשב לאחד המסגדים המפוארים בישראל, ומשתרע על פני 4,000 מטרים רבועים, כשמעליו מתנשאים ארבעה צריחים שראשיהם מוזהבים כמקובל בקווקז. המסגד מתנשא לגובה של ארבע קומות, כל אחת בת 700 מ"ר. על חלקה הפנימי של כיפתו מצוירים מאה שמות האלוהים. גומחת התפילה ובימת הדרשן עשויים שיש מצופה זהב, והרצפה מכוסה שטיחים מפוארים. הקמת המסגד החלה כיוזמה פרטית של תושבי אבו גוש, אך בנייתו הופסקה ב-2010, כשנה לאחר שהחלה, מחוסר תקציב – עלותו הגיעה לכ-10 מיליון דולרים. משראתה ממשלת צ'צ'ניה שתושבי אבו גוש אינם מסוגלים לממן את הפרויקט, היא החליטה לתרום למעלה ממחצית הסכום. לטענת אנשי הממשלה הצ'צ'נית, לתושבי אבו גוש יש שורשים קדומים בארצם ובשל טענת הקרבה ביניהם ניאותה ממשלת צ'צ'ניה, הרואה בהקמת המסגד חידוש של הקשרים ההיסטוריים בין תושבי אבו גוש למולדתם, לסייע לתושבי אבו גוש בהשלמת הפרויקט. בחודש מרץ 2014 נחנך המסגד על ידי נשיא צ'צ'ניה רמזן קדירוב ושם הרחוב שבו נמצא המסגד שונה, ועתה הוא נקרא על-שמו של נשיא צ'צ'ניה הקודם אחמד חאג'י קדירוב. ב-9 באוקטובר 2023 נהרג בן 19 תושב אבו גוש מרקטה שנפלה בסמוך למסגד. מדיה וקבצים בנושא מסגד אחמד חאג'י קדירוב באבו גוש בוויקישיתוף חדר החדשות - מסגד צ'צ'ני באבו גוש, 4 באפריל 2013 מיכל מרגלית, רק אל-אקצה גדול יותר: נחנך מסגד באבו גוש, באתר ynet, 24 במרץ 2014 יותם יעקבסון, ‏הסיפור המרתק מאחורי המסגד החדש שהוקם באבו גוש, באתר גלובס, 31 ביולי 2015 המסגד הצ'צ'ני בכפר אבו גוש, באתר מינרוה - המרכז ללימודי ערבית, ‏6 בספטמבר 2018 ניר חסון, ממשלת צ'צ'ניה הפכה מסגד באבו גוש לאחד הגדולים בארץ, באתר הארץ, 28 במאי 2013 ניר חסון, נשיא צ'צ'ניה חנך מסגד עותמאני מפואר באבו-גוש, באתר הארץ, 23 במרץ 2014 יניב שרון, ‏באבו גוש אבלים על מותו של מאג'ד אברהים, שנפגע מרסיסי רקטה: "הוא היה מהטובים שבצעירי הכפר", באתר דבר העובדים בארץ ישראל, 17 באוקטובר 2023
נחל זוהר

נַחַל זוֹהַר (בערבית: ואדי א-זוּוֶירָה) הוא נחל אכזב בדרום מדבר יהודה. הנחל זורם ממערב למזרח ונשפך לים המלח מדרום ליישוב נווה זוהר. כביש ערד - ים המלח נסלל במקביל לנחל. כביש 90 עובר מעליו בגשר זוהר. קרוב לשפך הנחל ניצב מצד זוהר. לאחר שיטפון בנחל, מתמלא גב זוהר, גב גדול, סמוך למצד. מדיה וקבצים בנושא נחל זוהר בוויקישיתוף יאיר זיידנר, הזוהר הדרומי: טיול בנחל זוהר במדבר יהודה, באתר ynet, 23 בספטמבר 2013 יאיר בר זוהר, מסלול טיול נחל זוהר באתר יאיר טיולים, 17 ביולי 2016 ויליאם פראנסיס לינטש, מסע מחקר אל הירדן וים המלח, ההדיר: רחבעם זאבי, עמ' 213, הערה ד. רפאל בשן, הטכניון הולך לראש זוהר, מעריב, 20 במרץ 1958 ערך זה הוא קצרמר בנושא ישראל. אתם מוזמנים לתרום לוויקיפדיה ולהרחיב אותו.
Godspeed You! Black Emperor

Godspeed You! Black Emperor (לעיתים מקוצר ל-GY!BE) הוא הרכב פוסט-רוק קנדי שהוקם במונטריאול, קנדה ב-1994. אלבום הבכורה של ההרכב, "F♯ A♯ ∞" יצא ב-1997, ואלבומם השני, Lift Your Skinny Fists Like Antennas To Heaven, יצא בשנת 2000, זכה לשבחי הביקורת ונמנה לדעת מבקרים מסוימים על האלבומים הטובים של העשור. בשנת 2003, ההרכב הודיע על הפסקת פעילות עד להודעה חדשה, כדי שחברי ההרכב יוכלו לממש שאיפות מוזיקליות אחרות. בתקופת הביניים הזו, צצו שמועות על התפרקות ההרכב, שהתאחד לבסוף בחזרה לסיבוב הופעות שהחל בשלהי 2010. מאז הקמת ההרכב מחדש, יצאו ארבעה אלבומי אולפן, שהאחרון שבהם, "G_d's Pee at State's End!" יצא באפריל 2021. ההרכב צבר מעמד של קאלט ונותר בעל השפעה רבה בז'אנר הפוסט-רוק. המוזיקה שלהם אינסטרומנטלית בבסיסה ומאופיינת בניגוד בין צלילי אמביינט לקרשנדו כאוטי, שימוש בהקלטות שטח, קטעי ספוקן וורד ותמות דיסטופיות, אנרכיסטיות ואנטי-מלחמתיות. בספטמבר 2013, אלבומם הרביעי (והראשון מאז חזרתם), "'Allelujah! Don't Bend! Ascend!", זכה בפרס פולריס למוזיקה לשנת 2013. אחד משירי ההרכב הידועים, "East Hastings" מתוך אלבום הבכורה, הופיע בסרט 28 יום אחרי בשנת 2002, אבל אינו מופיע בפסקול הסרט כיוון שלא היה ניתן להשיג את הזכויות לשיר. F♯ A♯ ∞ (1997) Lift Your Skinny Fists Like Antennas to Heaven (2000) Yanqui U.X.O. (2002) 'Allelujah! Don't Bend! Ascend! (2012) Asunder, Sweet and Other Distress (2015) Luciferian Towers (2017) G_d's Pee at State's End! (2021) No Title as of 13 February 2024 28,340 Dead (2024) All Lights Fucked on the Hairy Amp Drooling (1994, יצא מחדש דיגיטלית ב-2022) Slow Riot for New Zero Kanada (1999) מדיה וקבצים בנושא Godspeed You! Black Emperor בוויקישיתוף אתר האינטרנט הרשמי של Godspeed You! Black Emperor (באנגלית) Godspeed You! Black Emperor, ברשת החברתית פייסבוק Godspeed You! Black Emperor, באתר ספוטיפיי Godspeed You! Black Emperor, באתר Last.fm (באנגלית) Godspeed You! Black Emperor, באתר AllMusic (באנגלית) Godspeed You! Black Emperor, באתר MusicBrainz (באנגלית) Godspeed You! Black Emperor, באתר דיזר Godspeed You! Black Emperor, באתר Discogs (באנגלית) Godspeed You! Black Emperor, באתר Songkick (באנגלית) Godspeed You! Black Emperor, באתר Genius Godspeed You! Black Emperor, באתר בנדקמפ Godspeed You! Black Emperor, באתר בילבורד (באנגלית) Noted and Notable: New GY!BE and More, PopMatters, PopMatters, ‏2012-10-11 (באנגלית אמריקאית) Godspeed You! Black Emperor, Constellation (באנגלית) Nick Greer, Sputnikmusic - Top 100 Albums of the Decade (10-1) « Staff Blog (באנגלית אמריקאית) Godspeed You! Black Emperor quit over Iraq, NME, ‏2008-02-09 (באנגלית בריטית) Pitchfork: Godspeed Still on Hiatus, Not Completely Broken Up, web.archive.org, ‏2008-02-12 Andre Paine, Godspeed You! Black Emperor, O2 Academy Brixton - music review, Evening Standard, ‏2013-11-22 (באנגלית) Review: Godspeed You! Black Emperor - Allelujah! Don't Bend! Ascend! [Album - #AltSounds], web.archive.org, ‏2013-03-18 Rolling Stone, Rolling Stone, Watch: Danny Boyle's Greatest Hits, Rolling Stone, ‏2013-04-04 (באנגלית אמריקאית) Godspeed You! Black Emperor: adjusting to fame after 28 Days later, the Guardian, ‏2002-11-10 (באנגלית)